《奉送蒋尚书兼御史大夫东都留守》
唐代·耿湋

副相威名重，春卿礼乐崇。锡珪仍拜下，分命遂居东。

高旆翻秋日，清铙引细风。蝉稀金谷树，草遍德阳宫。

教用儒门俭，兵依武库雄。谁云千载后，周召独为公。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。